Viborger Samler, 1845-01-28
Nyeste Postefterretninger. Mexico. Efterretninger fra Veracruz af 11te og 12te Decbr. melde overeensstemmende, at Canalizos efter St. Annas Befaling foretagne Opløsning af den mexicanske Kongres i Forening med den provisoriske Opbævelse af Pressefriheden og Overdragelsen af den uindskrænkede Magt til St. Anna har gjort Ende paa St. Annas Regjering. Staden Veracruz har erklæret sig forden nye Regjering, og besat alle de til Staden førende Passer. - J et den 29de Novbr. affattet Decret havde den provisoriske Præs. Canalizo i Forening med Ministrene decreteret, at Regjeringen, i Betragtning af Utilstrækkeligheden af de bestaaende Love, i Betragtning af Legislaturens haardnakkede, indtil directe Fiendtlighed skridende Modstand med Hensyn til Regjeringens indstændige Forlangender, og endelig i Betragtning af de af de meest dannede europæiske Nationer givne Exempler, suspenderede Kongressens Møder, for saaledes at sætte Regjeringen istand til med Held at aabne Krigen imod Teias; at Canalizo indtil videre skulde fungere for St. Anna, der ved Folkets Villie var udnævnt til Statens forfatningsmæssige Præsident, og at det tilkom Regjeringen (Canalizo og Ministrene) at gribe de til Ordenens Gjenoprettelse og til Administrationens Haandhævelse nødvendige Forholdsregler, uden dog at overskride eller gjøre Jndgreb i de med Hensyn til Borgernes Liv og Eiendomme givne Love, endelig skulde Regjeringen ogsaa have Ret til udelukkende og efter eget Skjøn at lede Statens udenrigste Anliggender. – Jmod dette Decret protesterede nu den 2den Decbr. de Deputeredes Kammer, og de følgende Dage Senatet, den øverste Domstol og Provindsen Mexicos store Raad. Allerede tidligere (den 1ste Decbr.) havde de Deputeredes Kammer protesteret med 65 imod 10 Stemmer imod St. Annas Udnævnelse til Overbefalingsmand over Hæren. Revolutionen udbrød den 6te Decbr. Efterat den største Deel af Garnisonen havde erklæret sig imod Regjeringen, samlede Generalerne Herrera Garcia Conde og Cespedes sig i Franciscanerklosteret, hvor Medlemmerne af de Deputeredes Kammer ogsaa havde indfundet sig, og Herrera opfordrede nu skriftligen Canalizotil at meddele de nødvendige befalinger til Gjenoprettelse af Roligheden og til at forhindre Udgydelse af Borgerblod. Canalizo svarede, at han for at skaane Hovedstaden var villig til at nedlægge Commanden og at forlade Staden, forudsat at man vilde give ham, de fire Ministre og Generalcommandanten Passe til Udlandet. Derefter overtog Herrera under Titel af "Præsident for Regjeringsconseilet den øverste Bestyrelse af Anliggenderne og udstedede en Proclamation, hvori det hedder: Mexicanere, En blind og anmassende Regjering havde ladet alle Love forsvinde, i den Formening, at den borgerlige Magt kun var afhængig af deres Vilkaarlighed. Nu har jeg, dertil opfordret af alle Classer og de høieststaaende Generaler og Officierer for Garnisonen, gjenoprettet Roligheden, og jeg smigrer mig med at kunne gjøre Ende paa det ved Enkeltes Bestræbelser fremkaldte Anarchie i Landet. Jeg opfordrer derfor Alle og Enhver til at slutte sig til den legitime Regjering, som jeg ifølge Forfatningen repræsenterer. – Befolkningen i Hovedstaden sluttede sig til den nye indsatte Regjering. Et Rytterdetaschement besatte Nationalpaladset, og samme Dags Aften aabnedes Congressen. Den 7de udnævntes Herrera formelig til interimistisk Præsident, og denne udnævnte 4 Ministre, hvoriblandt Garcia Conde og Echevarria. Gen. Canalizzo og den forrige Generalcommandant, General Salas, befandt sig som Fanger i Paladset; to af de aftraadte Ministre havde, siges der, stillet Caution for deres gode Forhold, og vare satte paa fri Fod, de to andre Ministre havde gjort sig usynlige.